open-index/open-wikipedia-markdown huggingface dataset:
Chârlo Martin

**Chârlo Martin** (nèssu lo 23 d’oût 1819 a Bôrg; môrt lo 4 de septembro 1888) est un arch·itecte francês et arpetan.

Il at construit lo palès de la prèfèctura dèpartamentâla de l’En, de 1855 tant qu’en 1860.

En 1863 il vint membro de la Sociètât acadèmica d’arch·itectura de Liyon. Il est co-fondator de la sociètât litèrère, historica et arquèologica de l’En.

Dês 1841, l’est cavaliér de la Ôrdre nacionâl de la Lèg·ion d’honorlLèg·ion d’honor.

Catègorie:En (dèpartament)
Catègorie:Pèrsonalitât de la France
Catègorie:Arch·itècte
Catègorie:Arpetans
Guillermo Lasso

thumb|250px|right|Lasso (2017)
**Guillermo Lasso** ou **Guillermo Alberto Santiago Lasso Mendoza** dét **Guillermo** (nèssu lo 6 novembro 1955 a Guayaquil) est un homo politico Èquatorês.

Il est Prèsident de la Rèpublica L'Èquator dês lo 24 mê 2021 (il at étâ èlu lo 6 mê).

Lasso, Guillermo
Gènocido armènien

Lo **[[gènocido]] armènien**, ou més prècisament lo **gènocido des [[Armènia|Armèniens]]**, est un gènocido fêt d'avril 1915 a julyèt 1916, u cors de loquint los doux tièrs des Armèniens que vivant alor sur lo tèrritouèro actuèl de la Turquie ant pèri a côsa de dèportacions, famenes et massacros de granta amplor. Il at étâ planifeyê et ègzècutâ per lo parti u povêr a l'època, lo Comitât Union et Progrès (CUP), més cognessu sot lo nom de « Jouenos-Turcos », composâ en particuliér du trionvirat d'oficiérs Talaat Pachâ, Enver Pachâ et Djemal Pachâ, que dirigiêve l'Empiro otoman adonc engagiê dens la Premiére Guèrra mondiâla ux fllancs des Empiros centrâls. Il at côtâ la via a enveron un milyon doux cent mile Armèniens d'Anatolie et d'Armènia occidentâla.
La ciba du gènocido ére lo nèteyâjo ètnico de l'ètat turco, en èliminant surtot les populacions crètienes; èfèctivament d'ôtros crètiens, siriacos en particuliér, ant cognessu lo mémo sôrt.
L'actuèla rèpublica turca refuse d'accèptar l'ègzistence de ceti gènocido, qu'est portant recognessu houé per una trentêna d'ètats, avouéc la France et los Ètats-Unis, payis yô los dèscendents de rèfugiyês armèniens sont spècialament nombrox.

vignette|La lègenda originâla de l'émâge dècrit .|Tétes dècapitâyes de huét profèssors armèniens massacrâs per los Turcos, posâyes sur des ètagiéres
figura|centrâ|Mèmoriâl du gènocido a Yèrèvan (Armènia)
figura|gôche|Payis qu'ant recognessu lo gènocido (vèrd sombro: parlement nacionâl, vèrd cllâr: parlements locals)
Èscargôla

Les **èscargôles** (**) sont un genro de moluscos gastèropodos de la famelye des hèlicidès et pués de la sot-famelye des hèlicinès. Celos èscargots ant na coquelye brilyenta et franc rayêe.

## Lista de les èspèces
Enqu’houé, y at ren que doves èspèces dedens cél genro :
* *[[Cepaea hortensis]]* (O.F. Müller, 1774) -– Èscargôla des cortils ;
* *[[Cepaea nemoralis]]* (Linnaeus, 1758) -- Èscargôla des bouescs.

Catègorie:Èscargot
Catègorie:Helicidae
Catègorie:Genro de gastèropodos (nom scientifico)
Amanita vèrda

L**'[[Amanita]] vèrda**, en latin *Amanita phalloides*, est una èspèce de champegnon de l'ôrdre des agaricales, cognessua por son fôrt poueson, qu'en fêt una èspèce mortèla.

## Dèscripcion
Lo chapél bombu que tend a s'ètalar mesera tant qu'a 15 cm de diamètre, il est normalament de color vèrd jônassua ou vèrd jôno bronâ. Les lames sont sarrâyes, blanches. Lo pied mesere tant qu'a 20 cm de longior, il pôrte un anél retombant dens la partia supèriora, il est bulbox a la bâsa que sôrt d'una vorva en sac; la surface du pied est blanche, bardelâye de gris vèrdâtro. La vorva blanche est asse-ben marcâye de vèrdâtra dedens.
La chèrn blanche at un fllâr fêblo, que rapèle la rôsa fenâye en vielyéssent. La savor est fêbla, agrèâbla a la couéson, cen qu'èxplique en partia los empouesonaments.

## Cârro et rèparticion
Ceti champegnon est gllètâ a de nombrox âbros folyus (franc rârament a des sapins) avouéc losquints il ètablét des relacions èctomicoriziques. On lo trôve d'ense en particuliér dens los bouescs de chânos, de charpenes et de fos, en gènèral pas u dessus de 1000 m d'altituda dens los payis arpetans, mas asse-ben dens los parcs des veles. Il aparêt u chôd-temps et en ôton. Il ègziste dens na granta partia de l'Eropa, asse-ben en Africa du nord, et s'est regolyê dens les règions tempèrâs d'ôtros continents, probâblament pendent les plantacions d'âbros d'origina eropèèna.

## Simptômos
L'entoxicacion sè rèvèle solament plusiors hores aprés la consomacion, de maniére violenta, avouéc en particuliér vomissements et rafa. Los damâjos u fèjo sont alor ja franc grâvos, des côps irrevèrsiblos. Aprés na pèrioda més calma tromposa, la môrt survint dens los jorns que siuvont.
Los trètaments actuèls, qu'ant fôta d'una hèpetalisacion, avouéc des côps grèfa du fèjo, pèrmètont de sôvar de nombrox malâdos, mas y at tojorn des câs mortèls.

## Variantes et èspèces vesenes
Ègzistont des fôrmes albinos donc blanches (variètât alba) de l'amanita vèrda, et pués des èspèces vesenes més râres, asse-ben blanches, coment l'amanita en bonèt - *Amanita virosa* -  et l'amanita de forél - *Amanita verna*; els sont totes asse dangeroses.

Catègorie:Biologia
Morfologia

En biologia, la **morfologia** (du grèco *μορφή *morphé, « fôrma » avouéc lo sufixo -*logia, « discors ») est l'ètude de la fôrma èxtèrna et du bâti des étres vivents. El s'opôse tèoricament a l'anatomia, qu'ètudiye los caractèros entèrnos. Pas-muens on tend houé a considèrar l'anatomie coment na partia de la morfologia. On pôt adonc considèrar la morfologia coment l'ètude des caractèros dirèctament obsèrvâblos.

L'adjèctif dèrivâ est **morfologico**.

Ègzemplo: On utilise sovent en premiér los caractèros morfologicos por dètèrmenar na bétye ou na planta.

Catègorie:Biologia
Anatomia

L**'anatomia** (du bâs latin *anatomia* « dissèccion », venent du grèco *ἀνατέμνω (ànatémno)', de *ἀνά – ana, « en remontant », et τέμνω – temnō, « copar ») est la science que dècrit la fôrma et lo bâti des étres vivents et los rapôrts des orgânos et tissus que los constituont. On pôt spècialament distingar l'anatomia animâla (et en particuliér l'anatomie humèna, franc importanta en mèdecina) et l'anatomia vègètala (branche de la botanica).
L'adjèctif dèrivâ est **anatomico**.

Catègorie:Biologia
Gènocido

Un **gènocido**, dens son sens més ètèrs houé dens la comunôtât acadèmica, est un crimo consistant en l'èliminacion concrèta entencionèla, totâla ou parcièla, d'una benda nacionâla, ètnica ou adés religiosa, coment tâl, cen que vôt dére que des membros de la benda sont tuâs, avoutrâs mentalament et fesicament, ou rendus encapâblos de sè reproduire, por rendre dificilo ou empossiblo la via de la benda d'ense rèduita. Lo gènocido pôt étre fêt per plusiors moyens, lo més ètèrs et lo més èvident étent lo môrtro colèctif. 
Adjèctif/nom dèrivâ: Celor que fant lo gènocido sont (los) **gènocidèros**.

## Ègzemplos de gènocidos
* lo gènocido armènien(1915-1916)
* la Choah (1941-1945)
* lo gènocido rouandês (1994).

figura|centrâ|Crânos dens un mèmoriâl (Rouandâ)

## Vêre avouéc
* Jornâ de comèmoracion du gènocido armènien

Catègorie:Histouère
Nèteyâjo ètnico

Lo **nèteyâjo ètnico** (du serbo-croato : etničko čišćenje) est una èxprèssion utilisâye por dèsignér la tentativa de crèacion de zones geografiques homogènes u nivél ètnico en empleyent la violence, la dèportacion ou lo dèplacement forciê. L'èxprèssion dèsigne na politica merient a fâre disparêtre d'un tèrritouèro una benda ètnica.

Ceti tèrmeno est asse utilisâ por dèsignér l'èmigracion forciêe, lo transfèrament de populacions ou la dèportacion, la stèrilisacion de massa, lo viol des fènes et lo gènocido contre una comunôtât d'avance discriminâye sur bâsa de plusiors critèros (religiox, linguisticos, socials, idèologicos, stratègicos, etc.).

Ceta èxprèssion est amplament empleyêe dês la guèrra de Bosnie-Hèrzègovena (1992-1995) durent laquinta los Sèrbos ant tentâ d'èliminar la populacion musulmana du payis; lo tèrmeno originèl est pas-muens més viely (XIXémo sièclo), et la pratica de sûr oncor ben més anciana.

Catègorie:Histouère
Catègorie:Politica
Catègorie:Sociètât
Vôrva

La **vorva** (en latin *volva*) est un orgâno en fôrma de sac ou de prevôles qu'envelope la bâsa du pied d'un champegnon.
El constitue més sovent la résta du vouèlo univèrsâl qu'envelope tot lo champegnon u comencement de son dèvelopament, coment chiéz les amanites. D'aprés la natura des cèlules que la compôsont, ceta vorva pôt étre més ou muens membranosa, et donc franc cohèrenta, ou arriér-més vito divisâye en patolyes ou en prevôles.
La vorva pôt avêr una ôtra origina, constituant un apendiço du pied, coment chiéz les vorvères.

figura|centrâ|Tipos de vorves chiéz les amanites
figura|drêta|Vorvèra a duvèt (''Volvariella bombycina'') avouéc sa vorva bronassua
figura|gôche|Grôssa vorva blanche de l'amanita orange (''Amanita caesarea'')

Catègorie:Biologia
Ètnia

Una **ètnia** ou na benda **ètnica** est na populacion humèna èyent en comon una origina, una histouère, na mitologia, na cultura, na lengoua ou un dialècto, un môdo de via ; ben sovent plusiors de cetos èlèments a côp. L'apartenence a una ètnie ou **ètnicitât** est d'ense gllètâye a un patrimouèno culturèl comon, que ceti sêt la tradicion, les cotemes, lo rolo social, l'origina geografica, l'idèologia, la filosofia, la religion, la cuesena, la vetura, la musica… Revendicâye per la populacion regardâ lyé-méma, ceta apartenence est adonc una dèfinicion endigèna ; èmetua per des pèrsones èxtèrioses a ceta populacion, o est adonc na dèfinicion ègzogèna ; les doves dèfinicions pôvont sè recopar en partia ou a chavon (câs de nombrox « poplos endigènos »).

Ceta nocion d'ètnia fât pas rèfèrence a una apartenence politica comena. Ben des ètnies sè trôvont dens des ètats difèrents, quand ben els ocupont na surface unitèra. D'ense los touarègs sont divisâs entre l'Argèria, la Libia, lo Mali, lo Nigèr et la Môritania, et los samos (lapons) entre la Norvège, la Suède, la Finlande et la Russia. D'ôtres ètnies fôrmont des diasporâs (ègzemplo des roms).

Los **conflits ètnicos** vegnont de la difèrence de trètament entre les ètnies d'un mémo ètat, de la discriminacion que subéssont cèrtênes bendes ètniques comparâ avouéc la majoritât (en fêt l'ètnia dominanta), de la volontât de cèrtênes ètnies de sè rassemblar outre les frontiéres vêr de fondar un ètat (kurdos). A travèrs plusiors chârtes, lo Consèly de l’Eropa contribue a un mèlyor rèspèct des **drêts ètnicos** (quand ben ceti adjèctif sovent contèstâ ou trop "sensiblo" y est pas dirèctament citâ), cen vôt dére los drêts de consèrvar et fâre cognetre sa lengoua, sa cultura, sa religion, ses tradicions.... Lo dificilo travâly de l'ONU por lo ben des poplos endigènos vat dens lo mémo sens.

Catègorie:Sociètât
Catègorie:Politica
Viol

Lo **viol** est un acto de penetracion sèxuèla comês sur na victima avouéc violence, contrenta, menace ou surprêsa (dens ceti dèrriér câs, la victima est trompâye per la rusa de l'atacant). Tot acto de penetracion sèxuèla est meriê : dens lo vagin, lo troufignon ou la boche.

Lo viol, que la dèfinicion prècisa vareye d'aprés les lègislacions et les èpoques, at en gènèral tojorn étâ puni, et cen dês la més hôta antiquitât. Tot-un des arrengements entre les famelyes de l'atacant et de la victima ant pu et sont adés des côps trovâs.

Dens los payis occidentâls a muens, la lègislacion contre lo viol tend a venir adés més sevèra.

Catègorie:Sociètât
Antiquitât

L**'Antiquitât** (du latin *antiquus* signifiant « de devant, ancian ») est una època de l'Histouère. Classicament, el côvre la pèrioda alent de l'envencion de l'ècritura vers 3300-3200 dev. JC tant qu'a la chête de l'Empiro romen du Cuchient en 476, et côvre l'Eropa, l'Asia occidentâla et lo Nord de l'Africa.

O est per lo dèvelopament ou l'adopcion de l'ècritura que l'Antiquitât succède a la Prèhistouère. Cèrtênes civilisacions de cetes pèriodes avant pas d'ècritura, mas sont mencionâyes dens los ècrits d'ôtres civilisacions : on los place dens la Protohistouère. Lo passâjo de la Prèhistouère a l'Antiquitât s'est donc fêt a difèrentes pèriodes por los difèrents poplos.

De la méma façon, dens l'historiografia occidentâla, l'Antiquitât prècède lo Moyen-Âjo que prècède lui-mémo l'Època modèrna. Ceta pèriodisacion est pas forciêment adaptâye fôr lo mondo occidentâl et volêr l'aplicar a tot prix at pas grant sens.

Catègorie:Histouère
Mitologia

La **mitologia** (du grèco μυθολογία / muthología, de μῦθος / mûthos, « parola », et λόγος / lógos, « discors ») est sêt un ensemblo de mitos gllètâs a na civilisacion, na religion ou un tèmo particuliér, sêt l'ètude de cetos mitos. Los chèrchiors qu'ètudiyont les mitologies sont apelâs « mitologos ». L'adjèctif dèrivâ est **mitologico**.

Comprêsa coment ensemblo de mitos, la nocion de mitologia est en gènèral utilisâye por dècrire des ensemblos de rècits et de figures divines, humènes ou monstruoses braciês per los sistèmos religiox des civilisacions ancianes ou de sociètâts tradicionâles, luentènes dens l'èspâço ou dens lo temps.

Lo tèrmeno est sovent empleyê de façon rudament lârge, u pouent d'étre des côps sinonimo de « folclore ».

figura|centrâ|Bucentôro, figura de la mitologia grèca
Mito

Un **mito** est na construccion imaginâye que vôt èxplicar des fenomènos cosmicos ou socials et surtot fondatrice d'una pratica sociala en fonccion des valors fondamentales d'una comunôtât a la rechèrche de son union. Il est portâ a l'origina per na tradicion orala, que propôse una èxplicacion por cèrtins aspècts fondamentals du mondo et de la sociètât qu'at forgiê ou que transpôrte cetos mitos :
* la crèacion du mondo (cosmogonia) ;
* los fenomènos naturèls ;
* lo statut de l'étre humen, et spècialament sos rapôrts avouéc lo divin, avouéc la natura, avouéc los ôtros endividus (d'un ôtro sèxo, d'una ôtra benda) ;
* la genèse d'una sociètât humèna et ses relacions avouéc les ôtres sociètâts.

L'ètude des mitos est la mitologia. Ceti mot dèsigne asse l'ensemblo des mitos gllètâs a na religion ou na civilisacion. L'adjèctif dèrivâ est **mitico**.

U sens èlargi et populèro, un mito est na chousa empossibla a crêre.
Civilisacion

Lo tèrmeno **civilisacion** — que vint endirèctament du latin *civis*, citoyen — at étâ utilisâ de difèrentes maniéres pendent l'histouère.

Dens lo sens historico et sociologico actuèl, la civilisacion est l'ensemblo des trèts que distingont l'ètat d'una sociètât balyêe, du pouent de vua tècnica, entèlèctuèl, politico et morâl, sen portar d'èmo de valor. On pôt adonc parlar de civilisacions u plurièl et mémament de « civilisacions primitives », u sens cronologico, sen conotacion mèprisienta.

Coment los mots cultura, religion et sociètât, lo mot civilisacion at prês un pêds politico et idèologico dètèrmenant, u pouent de venir un concèpt cllâf ou un « mêtro-mot » por pensar lo mondo et l'histouère du temps des Lumiéres.

U XIVémo sièclo la civilisacion, adonc envesagiêe coment un idèal a avengiér et coment un procèssus de transformacion de la sociètât vers ceti idèal, at étâ la principâla légitimacion balyêe a la colonisacion empèrialista. Il s'agéssêt de « civilisar » los poplos du mondo dens na vision hièrarchica et èvolucionista de la civilisacion.

Houé les concèpcions de la civilisacion sont més ègalitères et dèbarrassiêes des concèpcions racialistes qu'entretegnant na hièrarchisacion des civilisacions et lor confusion avouéc les zones religioses, de façon que lo tèrmeno dèsigne més un ètat de fêt historico et social qu'un procèssus de transformacion, d'èvolucion et de morance des sociètâts. L'idê at cèssâ de fonccionar en oposicion avouéc celes de barbarie ou de sarvagerie, tandis qu'est afirmâ lo principo du « drêt des poplos a disposar de lor-mémos » avouéc la dècolonisacion progrèssiva du mondo. En ples, la difusion des mètodes scientifiques a travèrs lo mondo pèrmèt ux poplos ancianament colonisâs de sè rèapopriar a châ pou lors histouères et lors cultures rèspèctives, avantagient d'ense lo dialogo entre "civilisacions" et lor ètude mutuèla a côsa de ceta bâsa mètodologica comena.

Catègorie:Cultura
Mètoda scientifica

La **mètoda scientifica** dèsigne l'ensemblo des règlles guidant ou devant guidar lo procèssus de produccion des cognessences scientifiques, qu'il s'agésse d'obsèrvacions, d'èxpèriences, de rêsonements, ou de carculs tèoricos. Franc sovent, lo tèrmeno de « mètoda » engage l'idê emplicita de son unicitât, tant uprés du grant public que de cèrtins chèrchiors, qu'en ples la confondont des côps avouéc la solèta mètoda hipotètico-dèductiva. L'ètude des pratiques des chèrchiors rèvèle pas-muens una tant granta divèrsitât de dèmârches et de disciplines scientifiques que l'idê d'una unitât de la mètoda est rendua franc problèmatica.
Poplo

Lo mot **poplo** est na nocion u sens difèrent d'aprés lo contèxto. Il dèsigne a côp :

* un « ensemblo des endividus que fôrmont na nacion, vivent sur un mémo tèrritouèro et somês ux mémes louès, ux mémes enstitucions politiques ». Cé, lo poplo est dètèrmenâ per la nacion qu'il constitue, lo tèrritouèro qu'il ocupe et la somission ux mémes règlles de drêt. O est la vision més limitâye du poplo.
* un « ensemblo des humens que vivont en sociètât sur un tèrritouèro dètèrmenâ et que, èyent des côps una comunôtât d'origina, presentont una homogènèitât relativa de civilisacion et sont gllètâs per un cèrtin nombro de cotemes et d'enstitucions comenes ». Cé, lo poplo est dètèrmenâ per un tèrritouèro et una cultura pôpres, mas pas per la somission ux louès.
* un « ensemblo de pèrsones que, habitant pas un mémo tèrritouèro mas èyent na méma origina ètnica ou na méma religion, ant lo sentiment d'être a una méma comunôtât ». Cé, lo poplo n'est dèfeni que per una cultura, vêr una tradicion comena. O est la vision més ètèrsa de la nocion de poplo.


Catègorie:Mot arpetan
Catègorie:Politica
Cultura

En filosofia, lo mot **cultura** dèsigne cen qu'est difèrent de la natura.

En sociologia, coment en ètologia, la cultura est dèfenia de façon més ètrêta coment « cen qu'est comon a na benda d'endividus » et coment « cen que lo sôde », cen vôt a dére cen qu'est aprês, transmetu, fêt et enventâ. D'ense, por una organisacion entèrnacionâla coment l'UNESCO : « Dens son sens lo més lârjo, la cultura pôt houé étre considèrâye coment l'ensemblo des trèts distinctifs, spirituèls, matèrièls, entèlèctuèls et afèctifs, que distingont na sociètât ou na benda sociala. El encllôt, outre los ârts, les lètres et les sciences, los môdos de via, les louès, los sistèmos de valors, les tradicions et les creyances ». Ceti « resèrvouèr comon » èvolue dens lo temps per et dens les fôrmes des èchanjos. Il sè constitue en de multiples maniéres sèparâs d'étre, de pensar, d'agir et de comunicar en sociètât.

Per abus de lengâjo, on utilise sovent lo mot « cultura » por dèsignér quâsi èxcllusivament la semonce de pratiques et de sèrvicios culturèls dens les sociètâts modèrnes, et en particuliér dens lo cârro des ârts et des lètres.
Alamagna

L’ **Alamagna** est na règ·ion historica du Sant-Empiro romen.

Sè trôve u sud-ouèst du cârro politico de l’empiro entre-mié les Ârpes et lo Jura et avouéc la règ·ion du Rin, du Lèc de Constance a Bâla, Fribôrg-en-Brisgovia, Estrâbôrg et l’Alzace.

La velye lengoua du payis est lo Tuche, na variante de l’alemand.

L’anciana « Alamagna » est divisâye, enqu’houé, per l’Alamagne, la Suisse et la France.

## Vêre avouéc
* Souabe
* Baviére

Catègorie:Histouère de l’Eropa
Catègorie:Histouère de la Suisse
Catègorie:Alemagne
Catègorie:Histouère de France
Catègorie:Alzace
Sofonisba Anguissola

figura|Ôtoportrèt de Sofonisba Anguissola; 1556.
**Sofonisba Anguissola** (nèssua vèrs 1532 et môrta en 1625 a Palèrmo) est na pintra étalièna famosa.

Son pâre est Amilcare Anguissola et sa mâre Biana Ponzoni; ses suères sont Elena, Europa, Lucia, Anna Maria et Minerva.

El’at fât un mouél de portrèts de nôblos de Savouè, Étalia et Èspagna. De 1559 a 1573 ele at travalyê a la côrt rêyâla d’Èspagna.

figura|gôche| Sofonisba Anguissola : Portrèt de Margarèta de Savouè; vèrs 1595.

## Bibliografia
* G. Frizzoni, « La pietra tombale della celebre pittrice Sofonisba Anguissola », dedens : « Rassegna bibliografica dell'arte italiana », Ascoli Piceno, 1990, pp. 53-55.
* F. H. Jacobs, « (Pro)creativity. In Defining the Renaissance Virtuosa: Women Artists and the Language of Art History and Criticism », Cambridge 1999, p. 27-63.
* Martine Lacas, « Des femmes peintres, du XVe à l'aube du XIXe siècle », Paris 2015, p. 82

## Lims de defôr

Catègorie:Pintro
Catègorie:Histouère de l’Étalia
Catègorie:Fèna
Margarèta de Savouè (1212-1273)

[figura|La tomba de Margarèta de Savouè dedens l’[abayie d’Hôtacomba.]]

** Margarèta de Savouè** (nèssua en 1212; môrta en 1273) est na princessa de la mêson de Savouè et pués comtessa de Kibôrg en Alamagna.

O est na felye du comto Tomas Iér de Savouè et de Béatriz-Marguérita de Geneva, felye de Guilyômo de Geneva, comto de Geneva et de Vôd.

En 1218 ’l at étâ fât lo mariâjo de Margarèta de Savouè avouéc Hartmann IV de Kibôrg, originére de la mêson de Kibôrg en Turgovia qu’est na règ·ion de l’Alamagna.

Sia tomba sè trôve dedens lo Môtier de Hiôtacomba.

## Vêre avouéc
* Fènes de la Mêson de Savouè
* Mêson de Savouè
* Lista des comtos et ducs de Savouè

## Notes


Catègorie:Histouère de la Savouè
Catègorie:Pèrsonalitât suissa
Catègorie:Histouère de la Suisse
Catègorie:Quenton de Tsurique
Catègorie:Geneva
Catègorie:Fèna
Margarèta de Savouè (homonimia)

Fènes que portont lo niom « **Margarèta de Savouè** »:
* ** Margarèta de Savouè** (v. 1130-1157)
* **[[Margarèta de Savouè (1212-1273)| Margarèta de Savouè]]** (1212-1273), comtessa de Kibôrg
* ** Margarèta de Savouè** († 1254)
* **[[Margarèta de Savouè († 1359)| Margarèta de Savouè]]** († 1359), fèna du marquis Jian Iér de Montfèrrat
* **Margarèta de Savouè** († 1464)
* **[[Margarèta de Savouè (1420-1479)| Margarèta de Savouè]]** (1420-1479), fèna du duc Louis III d'Anjou  et pués de Louis IV du Palatinat et du comto Ulrico V de Wurtemberg
* **[[Margarèta de Savouè (1439-1483)| Margarèta de Savouè]]** (1439-1483), fèna de Jian IV de Montfèrrat et pués de Pierro II de Luxembôrg, comto de Sent-Pol
* **Marguérita d'Ôtriche** (1480-1530, duchessa de Savouè
* **[[Margarèta de Savouè (1589-1655)| Margarèta de Savouè]]**, (1589-1655), duchessa de Mantova, vice-rêne du Portugal
* **[[Margarèta Yolanda de Savouè]]** (1635-1663)
* **[[Margarèta de Savouè (rêna d'Etalia)| Margarèta de Savouè]]** (1851-1926), rêna, fèna du rê Humbèrt Ier d’Etalia (1844-1900)

## Notes


## Vêre avouéc
* Fènes de la Mêson de Savouè
* Mêson de Savouè

Catègorie:Homonimia
Catègorie:Histouère de la Savouè
Catègorie:Lista
Margarèta Yolanda de Savouè

figura|<center>Margarèta Yolanda de Savouè.</center>
**Margarèta Yolanda de Savouè** (nèssua lo 15 de novembro 1635; môrta lo 29 d’avril 1663) est na princessa de la Mêson de Savouè et pués duchessa de Parma.

Ele est la felya de Victor-Amèdê Iér, duc de Savouè et du Piemont et de Cristina de France.

En 1660 l’at étâ fât lo mariâjo de Margarèta Yolanda avouéc Ranuccio II Farnese (1630-1694), duc de Parma e de Piacenza.

## Vêre avouéc
* Fènes de la Mêson de Savouè
* Mêson de Savouè
* Lista des comtos et ducs de Savouè

Catègorie:Histouère de la Savouè
Catègorie:Histouère de l’Étalia
Catègorie:Fèna
Cristina de France

figura|Cristina de France, duch·èssa de Savouè
**Cristina de France** – dèta « Madama reyâla » –  (nèssua lo 10 de fevriér 1606 a Paris; môrta lo 27 de dècembro 1663 a Turin) est na princessa francêse et pués duch·èssa de Savouè. 
[figura|150px|gôche|[Hèraldica|Armoueria de Cristina de France.]]
Ele est la felye de Henri IV, rê de France, et de Maria de Medicis.

Lo 10 de fevriér 1619 l’et étâ fât lo mariâjo de Cristina de France avouéc Victor-Amèdê Iér, duc de Savouè dês 1630.

El’ at fât ècrire et èditer lo grant ôvrâjo cartografico « Theatrum Statuum Sabaudiæ ».
figura|150px|Mèdaglia de la duch·èssa Cristina.

## Enfants
* Louis Amèdê
* Louisa-Cristina de Savouè
* Françouès- Hyacinte de Savouè, duc de Savouè et du Piemont
* Chârlo-Èmanuèl II de Savouè, duc de Savouè et de Piemont
* Margarèta Yolanda de Savouè
* Henrietta-Adèlaïda de Savouè
* Catèlena Béatriz de Savouè

## Notes


## Lims de defôr

## Vêre avouéc
* Fènes de la Mêson de Savouè
* Mêson de Savouè
* Lista des comtos et ducs de Savouè
* Palès Madama
* Châtél du Valentin
* Maria-Jiâna-Bâptita de Savouè, dèta la « sègonda Madama reyâla »

## Bibliografia
* Augusto Bazzoni : « La reggenza di Maria Cristina di Savoia », Turin 1865.
* Giuliana Brugnelli Biraghi, Maria Bianca Denoyé Pollone : « Chrestienne di Francia duchessa di Savoia, prima Madama Reale », 1991.
* Gaudenzio Claretta : « Storia della reggenza di Cristina di Francia duchessa di Savoia », Turin 1868–1869.
* Giulia Datta di Albertis : « Cristina di Francia, Madama Reale », Turin 1943.
* Carlo Evasio Patrucco : « Studi e ricerche intorno alla reggenza di Maria Cristina di Francia «, Pinerolo 1897.
* Simonetta Ronco : « Madama Cristina. Cristina di Borbone duchessa di Savoia «, Turin 2005^.
* Renata Stosia Comoglio : « La prima Madama Reale «, Turin 2003.
* *Christine de France et son siècle* Presses Universitaires de France, 2014.

Catègorie:Histouère de la Savouè
Catègorie:Histouère de France
Catègorie:Histouère de l’Étalia
Catègorie:Turin
Catègorie:Fèna
Catèlena-Mèchièla d’Ôtriche

[figura|<center>'''Catèlena-Mèchièla d’Ôtriche''' (pintura per [Sofonisba Anguissola).]]
**Catèlena-Mèchièla d’Èspagne** dèta *Catèlena-Mèchièla d’Ôtriche* (nèssua lo 10 d’octobro 1567 a Madrid; môrta lo 6 de novembro 1597 a Turin) est na princessa d’Espagne et pués duchessa de Savouè.

El’est la fèna du duc de Savouè Chârlo-Èmanuèl Iér.

## Bibliografia
* « Catalina Micaela Austria, Infanta de España et Giovanna Altadonna », dedens : « Lettere inedite a Carlo Emanuele I (1588-1597) », Messina 2012.

## Vêre avouéc
* Fènes de la mêson de Savouè
* Mêson de Savouè
* Lista des comtos et ducs de Savouè

## Lims de defôr

Catègorie:Histouère de la Savouè
Catègorie:Histouère de l’Étalia
Catègorie:Èspagne
Catègorie:Fèna
Bèatriz de Portugal

figura|<center> Bèatriz de Portugal.</center>

**Bèatriz de Portugal** duchessa de Savouè, nèssua lo 31 de dècembro 1504 a Lisbona; môrta lo 8 de janviér 1538 a Nice, est na princèssa de Portugal, fèna politica et pués, dês lo 29 de septembro 1521, la fèna du duc Chârlo II de Savouè.

Lo fily de la duch·èssa Béatriz et du duc Chârlo II est  Èmanuèl-Filibèrt de Savouè, duc de Savouè de 1553 tant qu’en 1580.

## Vêre avouéc
* Fènes de la Mêson de Savouè
* Mêson de Savouè
* Lista des comtos et ducs de Savouè

Catègorie:Histouère de la Savouè
Catègorie:Histouère de l’Étalia
Catègorie:Portugal
Catègorie:Fèna
Ricarda Liver

**Ricarda Liver** (nèssua lo 10 de dècembro 1941 a Couère) est na lengouista suissessa.

Son pâre ére Peter Liver (1902-1994), originère de Flerden dedens lo quenton des Grisons; sia mâre ére Gertrud Liver-Fankhauser (1910-1977) du quenton de Bèrna.

Ricarda Liver at travalyê u dicziunari Rumantsch Grischun près Andrea Schorta et Alexi Decurtins, et ele ére professor de filologia et de lengouistica des lengoues romanes a l’univèrsitât de Bèrna, et pués  dirèctor du Thesaurus proverbiorum medii aevi. On llui dêt spàcialament des recherches et des publicacions de la Rétoromanistica.

## Ôvres
* *Die Nachwirkung der antiken Sakralsprache im christlichen Gebet des lateinischen und italienischen Mittelalters.* Bèrna 1979.
* *Manuel pratique de romanche. Sursilvan-vallader. Précis de grammaire suivi d’un choix de textes.* Couère 1982.
* 
* *Rätoromanisch. Eine Einführung in das Bündnerromanische.* Tübingen 1999.
* *Der Wortschatz des Bündnerromanischen. Elemente zu einer rätoromanischen Lexikologie.* Tübingen 2012.
* *Ecrire au Moyen Âge. A propos d’une nouvelle interpretation de Vindovinello veronese.* dedens : Mélanges Michel Burger, 1994, p. 203–214.
* *Mittellatein und Volkssprachen im Sprichwort. Zum Erscheinen des ersten Bandes des "Thesaurus proverbiorum medii aevi” (TPMA) begründet von Samuel Singer.* dedens : Peter Stotz: *Non recedet memoria eius. Beiträge zur lateinischen Philologie des Mittelalters im Gedenken an Jakob Werner (1891–1944).* Bèrna Bèrlin 1995, pS. 187–198.
* *Et multum et multa : Festschrift für Peter Wunderli zum 60. Geburtstag,* èd. Edeltraud Werner, Ricarda Liver, Yvonne Stork, 1998.
* *[[Andrea Schorta]] zum Gedenken (1905–1990).* dedens : Vox Romanica, 49/50, 1990/1991, p. 740–747

## Bibliografia
* Ricarda Liver : « Mein Weg in der Romanistik », dedens : Klaus-Dieter Ertler (èd.): *Romanistik als Passion. Sternstunden der neueren Fachgeschichte II.* Wien 2011, p. 203-218.
* Peter Wunderli, Iwar Werlen, Matthias Grünert (èd.): « Italica – Raetica – Gallica. Studia linguarum litterarum artiumque in honorem Ricarda Liver ». Tübingen et Bâla 2001.

Catègorie:Pèrsonalitât suissa
Catègorie:Quenton des Gresons
Catègorie:Lengouisto suisso
Catègorie:Roumancho
Catègorie:Bèrna
Catègorie:Pèrsonalitât du quenton de Bèrna
Catègorie:Fèna
Margarèta de Savouè (1589-1655)

figura|<center>Margarèta de Savouè.</center>

** Margarèta de Savouè** (nèssua lo 28 d’avril 1589 a Turin; môrta lo 26 de j·ulyèt 1655) est na princèssa de la mêson de Savouè et pués duch·èssa de Mantova et vice-rêna du Portugal.

## Vêre avouéc
* Fènes de la Mêson de Savouè
* Mêson de Savouè
* Lista des comtos et ducs de Savouè

## Bibliografia
* Andrée Mansau, « Marguerite de Savoie, duchesse de Mantoue et vice-reine du Portugal (1589-1655) à travers ses lettres familières », dedens : Roger Devos, Michel Fol : « Chemins d'histoire alpine : mélanges dédiés à la mémoire de Roger Devos », 1997, pp. 359-364.

## Notes


Catègorie:Histouère de la Savouè
Catègorie:Histouère de l’Étalia
Catègorie:Histouère de la Savouè
Catègorie:Portugal
Catègorie:Rê
Catègorie:Fèna
Yolanda de Montfèrrat

figura|La tomba de Yolanda et d’Èmon, duc de Savouè, dedens l’abayie d’Hôtacomba.

**Yolanda de Montfèrrat** – ou ben *Violante Palèologèna de Montfèrrat* – comtessa de Savouè, originère de la dinastia des Palèologos en comtât de Montfèrrat u Piemont (nèssua de vèrs 1318; môrta lo 24 de dècembro 1342 a Chambèri), est la fèna d’ Èmon  (1291-1343), comto de Savouè, d’Aoûta et de la Môrièna.

’L est la felye de Tèodôro de Montfèrrat et la petiôta-felye d’Andronico, emperor de Bizance.

Ele est la mâre du comto Amèdê VI de Savouè (1334-1383), que acquerét lo Piemont, et de Bllanca Maria de Savouè (1336-1387), fèna de Galèas II de Visconti, sègnor de Milan.

La tomba de Yolanda de Montfèrrat est dedens l’Abayie d’Hôtacomba Près lo Lèc du Borgèt.

## Vêre avouéc
* Fènes de la Mêson de Savouè
* Mêson de Savouè
* Lista des comtos et ducs de Savouè

Catègorie:Histouère de la Savouè
Catègorie:Piemont
Catègorie:Fèna
Souabe

La **Souabe** est na règ·ion historica du Sant-Empiro romen.

## Vêre avouéc
* Alemagna
* Baviére

Catègorie:Histouère de l’Eropa
Catègorie:Histouère de la Suisse
Catègorie:Alemagne
Catègorie:Moyen Âjo
Filosofia

La **filosofia**, du grèco ancian φιλοσοφία (composâ de φιλεῖν, philein : « amar » ; et de σοφία, sophia : « sagèce » ou « savêr »), signifiant a la lètra « amôr de la sagèce », est una dèmârche de rèflèccion critica et de quèstionament sur lo mondo, la cognessence et l'ègzistence humèna. El ègziste dês l'Antiquitât en Cuchient et en Levent, a travèrs la figura du **filosofo** (praticant de la filosofia), nan solament coment activitât rêsonâbla mas asse coment môdo de via. L'histouère de la filosofie pèrmèt d'apréhendar son èvolucion.

Plantâye dês ses origines dens lo dèbat d'idês partagiêes durent lo dialogo, la filosofia pôt s'imaginar coment una activitât de crèacion, de mèditacion, de dèfinicion et d'analise de concèpts tâls que lo bien, lo mâl, la biôtât, la justice. El pôt asse étre envesagiêe coment una quéta de veretât, de libèrtât, de sens, de conscience, en soma, na quéta du bonhor. D'aprés un pouent de vua crètien, son objèctif devrêt étre tornâ vers la contemplacion de la veretât et la rechèrche de la fin dèrriére et du sens de la via.

U sens modèrno et por una partia des filosofos de noutron temps, la filosofia est pas un savêr, ni un ensemblo de cognessences, mas na dèmârche de rèflèccion sur los savêrs a disposicion. El est venua na disciplina des sciences humènes.

Lo champ d'ètude de la filosofia pôt encllôre un ensemblo de disciplines coment les sciences humènes et sociales, les sciences formèles et les sciences naturèles, a lesquintes el est historicament gllètâye.

La filosofia at engendrâ des biens d'ètudes fondamentals tâls la tèoria de la cognessence, la filosofia politica, la mètafisica, l'ètica et la logica. U cors du temps, cetes branches de la filosofia ant vu nêtre des ramificacions coment celes de l'ontologia, l'èstètica, la filosofia du drêt, l'èpistémologia (filosofie des sciences), la filosofia de l'èsprit, l'antropologia filosofica, ou la filosofia du lengâjo, entre ôtros.

Adjèctif dèrivâ: **filosofico**.
Joseph Beuys

figura|<center>Joseph Beuys.</center>
**Joseph Beuys** ( nèssu lo 12 de mê 1921 ; môrt lo 23 de janviér 1986 ) est ’n artisto alemand.

Il ére un ârtiste de l’Ârt actuâl du XXièmo siècllo.

## Bibliografia
* Eric Valentin : « Joseph Beuys. Art, politique et mystique «, Paris 2014.

## Lims de defôr

Catègorie:Artisto
Catègorie:Alemagne
Gllôdina de Brosse

figura|<center>Gllôdina de Brosse.</center>
**Gllôdina de Brosse**, duchessa de Savouè, originère de la Bretagna, nèssua en 1450; môrta en 1513) ére la fèna du duc Felipe II de Savouè.

Sa tomba est dedens la Senta-Chapèla du Châtél des ducs de Savouè a Chambèri.

## Enfants
* Chârlo II lo Bon
* Louis, Prèvôt de l’hospiço du Grant-Sent-Bèrnârd
* Felipe, comto de Geneva et duc de Nemôrs
* Assolona
* Jian-Amèdê
* Felibèrta

## Vêre avouéc
* Fènes de la Mêson de Savouè
* Mêson de Savouè
* Lista des comtos et ducs de Savouè

## Lims de defôr

Catègorie:Histouère de la Savouè
Catègorie:Chambèri
Catègorie:Fèna
Égllése Sent-Nicolas d’Hèremence

figura|L’ égllése Sent-Nicolas d’Hèremence.
L’**Égllése Sent-Nicolas d’Hèremence** est na égllése catolica de la comena Hèremence dedens lo quenton de Valês.

Son patron est Sent Nicolas de Mira.

L’anciana égllése du velâjo est dètruit partiâlament a côsa du sèismo de Siérro en 1946, et pués la novèla égglése est construit de 1968 tant qu’en 1971.

L’arch·itecte du bâtiment qu’est un grant monument de l’arch·itèctura modèrna suissessa fut Walter Maria Förderer; il at crèâ por l’égglése avouéc lo bèton armâ una fôrma sculpturâla.
## Bibliografia
* Martin Tschanz : « Licht, Raum, Materie: St-Nicolas in Hérémence «, dedens : *Bauen in Beton.* 2014/15, p. 7–14.
* Pierre Imhasly, Oswald Ruppen, Jacques Dominique Rouiller : « Hérémence Béton «, Losena 1974.

## Lims de defôr

Catègorie:Égllése (arch·itèctura)
Catègorie:Cultura dens lo canton du Valês
Catègorie:Monument dens lo canton du Valês
Catègorie:Arch·itèctura modèrna
Sènèca

**Sènèca** ère un magistrat et un ècriven romen. Il est nèssu vèrs 1 av. J.-C. et môrt en 65.

Il fut assé lo préceptor de l'emperor Nèron.

Catègorie:Pèrsonalitât de l’antiquitât
Catègorie:Empiro romen
Catègorie:Ècriven
Protohistouère

Lo tèrmeno **Protohistouère** dèsigne l'histouère des poplos sen ècritura mas que sont mencionâs dens los ècrits d'historiens ou de cronicors que vivant a la méma època. En Eropa, o est lo câs de nombrox poplos ou ètnies - per ègzemplo Cèltos, Gèrmans, poplos des Ârpes mencionâs per los ôtors ancians (Grècos et Romens).

Catègorie:Histouère
Historien

Un **historien** ou una **historièna** est na pèrsona qu'ètudiye ou publeye sur l'histouère en fasent un discors ou un ècrit rèspèctant na mètoda scientifica.

Catègorie:Historien
Tèrritouèro

Un **tèrritouèro** est una ètendua de la surface tèrrèstra sur laquinta vit una benda humèna, que sè l'est apopreyê ou qu'en at reçu la maneyence.
O est asse-ben un èspâço que sè resèrve un endividu, na famelye, ou mémament na bétye por assurar ses aspiracions ou sos besouens.

## Vêre avouéc
* Payis
* Cârro lengouistico

Catègorie:Geografia
Catègorie:Sociètât
Louis Mermaz

thumb|<center>Louis Mermaz.</center>
**Louis Mermaz** (nèssu lo 20 d’oût 1931 ) est un homo politico francês et arpetan.

Il fut mère de la vela de Vièna de 1971 tant qu’en 2001 et pués conselyer g·ènèral de l’Isera, ministro et prèsident de l’Assemblâ nacionâla de France de 1981 a 1986.

Dês 2001 reprèsente l’Isera u Sènat.

Catègorie:Pèrsonalitât de la France
Catègorie:Politicien francês
Catègorie:Pèrsonalitât de l’Isera
Catègorie:Vièna
Catègorie:Arpetans
Smithsonian Institution

figura|Emblèmo de la ''Smithsonian Institution''.
L’**Enstitucion Smithsonièna**, en angllès **Smithsonian Institution**, est un groupo de musês, centros de recherche et bibliotèques des Ètats-Unis.

Doux-três de cetes organisacions sè trôvont dedens lo District of Columbia.

Lo groupo est fondâ lo 10 d’oût 1846.

## Lims de defôr

Catègorie:Musê
Catègorie:Ètats-Unis d’Amèrica
Catègorie:Cultura
Doris Day

figura|<center>Doris Day.<center/>
**Doris Day** (nèssua lo 3 d’avril 1922 et môrta lo 13 de mê 2019) est n' actrice et chantose amèriquèna.

## Lims de defôr

Catègorie:Actrice amèriquèna
Catègorie:Fèna
Otl Aicher

[figura|[Pictografo crèâ per Otl Aicher por los Juès olimpicos de 1972.]]

**Otto Aicher** dèt **Otl Aicher** (nèssu lo 13 de mê 1922; môrt lo 1 de septembro 1991) est un grafiste, crèator en design et tipografia et professor ôtrichien.

Il at crèâ un mouél de grafies d’ècritura et de simbolos de la comunicacion visuâla, spèciâlament l’ècritura «Rotis », et du *« corporate design »*. Il at fondâ l’univèrsitât de grafismo de Ulm, en 1953.

## Ôvres
* *typographie.* 1988.
* *Über das Farbliche.* 1993.
* *analog und digital.* 1991.
* *Zeichensysteme.* 1980.

## Bibliografia
* Norman Foster : « Otl Aicher », 1991.
* Markus Rathgeb : « Otl Aicher – Design as a method of action », 2001.

## Lims de defôr

Catègorie:Comunicacion
Catègorie:Pèrsonalitât de l’Ôtriche
Enventèro

L’**enventèro** est na lista, avouéc des règlles et des catègories, de chôses naturèles ou ben artificièles et pués inmatèrièles. En g·ènèral l’enventèro comprend des commentèros avouéc des informacions por prèsentar los èlèments numerâs.

Pués un enventèro dècrive l’ensemblo d’una colèccion et permète sia g·èstion et èxplouètacion. Il est endispensâblo p.égz. por los musês, les bibliotèques et les arch·ives.

Los enventèros des èspèces biologiques et des endrêts et èspâços de tèrra avouéc un biotopo naturèl ou ben un fènomèno g·eologico spèciâls sont des moyens por la protèccion des ressôrces et des resèrves naturèles.

Los payis et ôtres entitâts politiques comptont les sotdivisons du tèrritouèro coment dedens lo cas des comenes du canton de Nôchâtél et prèsentont les parties, per la g·eografia politica, coment dedens la Mapa des dèpartaments francês.

Los èlèments lengousticos sont enventoriâs dedens los vocabulèros, los lèxicos, los gllossèros, les documentacions de la toponimia et los diccionèros, p.ègz. lo Gllossèro des patouès de la Suisse romanda ou ben lo Trèsor de la lengoua arpetana et lo Diccionèro ètimologico du francês. La g·eografia lengouistica prèsente los cârros lengouisticos, l’enventèro de les variantes et des dialèctos.

Ples vâsto, des colèccions g·ènerâles ècrites sus des tèmas univèrsâls sont les encicllopèdies et puès avouéc la Vouiquipèdia.

## Ègzemplos
* l’Enventèro nacionâl du patrimouèno naturâl en France
* l’Enventèro suisso des bens culturâls d’emportence nacionâle et règ·ionâla
* l’enventèro de la Litèratura arpetana
* la Vouiquipèdia en arpetan
* la Lista Swadesh de l’arpetan
* lo « Trèsor de la lengoua arpetana »
* l’*[[Atlas linguistique audiovisuel des dialectes francoprovençaux du Valais romand]]*

## Vêre avouéc
* Catalogo
* Patrimouèno mondiâl
* Endèxe
* Lista

## Notes


Catègorie:Cultura
Catègorie:Comunicacion
Col du Mont-Cenis

figura|La placa du col du Mont-Cenis.
Lo **Col du Mont-Cenis** est un col en Arpetania.

Il sè trôve dedens les Ârpes entre-mié la France et l’Étalia.

Lo chemin que monte sus lo col rapond la valâye de la Môrièna en Savouè avouéc la Vâl de Suisa en Piemont.

Por l’histouère de la Savouè, l’ére la rota entre-mié les chef-lués des comtos et ducs de Savouè, Chambèri et Turin, dês lo mariâjo de la comtessa Adelayida de Suisa et lo comto Odon de Môrièna-Savouè, de vers 1045.

Sus la plâna du col sè trôve lo lèc du Mont-Cenis.

Mont-Cenis
Mont-Cenis
Catègorie:Legne de partâjo de les égoues entre-mié la mar Adriatica et la mar Mèditèrranê
Catègorie:Môrièna
Gérard Leser

figura|<center>Gérard Leser.</center>
**Gérard Leser** ( nèssu lo 14 de mê 1951 ) est un ècriven et chantor alzacien.

Il ècrit et chante – en Tuche alzacien, ancian dialècto du payis, et en francês – de la cultura populèra de l’Alzace, règ·ion de France. Per son projèt « Sàmmle », il colèccione les tradicions locâles, et pués il dirige la sèrie *« Contes et légendes »* a Munster, comena du Rin-d’Amont.

## Poésia en Tuche alzacien
* *Gadìchter uff Elsassisch*
* *Lawesdropfe,* 1975.
* *Starnefade,* 1979
* *Büewespreng,* 1981.
* *Knoschpa / Bourgeons,* 2006 (avouéc traduccion en francês).
* *D’r wìld Jager làdt i / Le chasseur sauvage invite,* 1988  (avouéc traduccion en francês).

## Ôvres sus la cultura populèra
* *Noël - Wihnachte en Alsace, rites, coutumes, croyances,* 1989 (avouéc traduccion en francês).
* *Pâques - Oschtera en Alsace, rites, coutumes, croyances,* 2013 (avouéc traduccion en francês).
* *Légendes du monde aquatique, des fées et ondines en Alsace,* 2019.
* *Noël en Alsace – Rites, coutumes et croyances,* 2018.
* *Légendes de serpents, dragons et crapauds en Alsace,*2017.
* *Hans Matter : dessinateur et poète de la vallée de Munster,* 1999.
* *Jeux d'enfants et comptines d’Alsace,* 1986.
* *La vallée de Munster, des paysages, des légendes et des hommes,* 1988.
* *Le bouclier spirituel,* 1990.
* *Le monde merveilleux et inquiétant des gnomes, nains et lutins en Alsace,* 2001.
* *Plantes, croyances et traditions en Alsace, Mulhouse,* 1997.
* *Une année en Alsace,* 2011.
* *Entre Vosges et Rhin, l’Alsace,* 2004.
* *Les légendes du diable en Alsace,* 2004
* *Supermannala, raconte l’Alsace aux petits et aux grands, ses fêtes, ses traditions, sa langue,* 2007.

## Bibliografia
* Raymond Matzen, « Gérard Leser », dedens : *[[Nouveau dictionnaire de biographie alsacienne]]*, vol. 24, p. 2319.

Catègorie:Alzace
Catègorie:Tuche
Catègorie:Ècriven francês
Catègorie:Pèrsonalitât de la France
Hèrba

Una **hèrba** est na planta drèciêe dèporvua de bouesc (nan lignifiâye). D'ense ux hèrbes on vat oposar los âbros et los âbrelins, mas asse les rampanes (mémament nan lignifiâyes).

Catègorie:Planta
Catègorie:Biologia
Latèx

Lo **latèx** est una èssence liquida, més ou muens èpèssa, dègotâye per cèrtênes plantes ou per cèrtins champegnons (spècialament los lactèros) et circulant dens los canâls laticifèros. Il contint de nombrox composâs poueson et anti-apètents que dissuadont los organismos que los atacont, sèrvent de dèfensa contre los hèrbivoros et los virulents.

En gènèral blanc, mas des côps transparent ou colorâ, lo latèx est sovent côlant et coagule a l'êr en formant un matèrièl èlastico, coment celi de l'hèvèa (*Hevea brasiliensis*) que sert a la fabrecacion du caoutchou naturèl.

On apèle asse-ben latèx lo matèrièl èlastico aprèstâ avouéc lo latèx d'hèvèa, et pués los matèrièls sintèticos de méma aparence, fabrecâ per polimèrisacion de dèrivâs de produits pètroliérs.

figura|gôche|Recuély du latèx de l'hèvèa
figura|centrâ|Latèx jôno de ''Lactarius chrysorrheus''
figura|drêta|Vetura en latèx

Catègorie:Biologia
Catègorie:Matièra
Cate Blanchett

figura|<center>Cate Blanchett.<center/>
**Cate Blanchett** (nèssua lo 14 de mê 1969 ) est n' actrice ôstralièna.

## Lims de defôr

Catègorie:Ôstralia
Catègorie:Actrice amèriquèna
Catègorie:Fèna
Johann Ulrich Hubschmied

**Johann Ulrich Hubschmied** (nèssu lo 4 de fevriér 1881 – môrt lo 14 de mê 1966 ) est un lengouisto suisso del quenton de Bèrna.

Il at fât des ètudes près Louis Gôchat, Heinrich Morf, Jules Gilliéron et ôtres. Una part de sia rechèrche concèrne los patouès de la Suisse romanda et l’Arpetan et pués la toponimia. 

Il ére rèdactor du gllossèro du Tuche suisso « Idiotikon suisso », et de 1947 tant qu’en 1952 professor de l’univèrsitât de Tsurique.

## Ôvres
* *Zur Bildung des Imperfekts im [[Arpetan|Frankoprovenzalischen]]. Die v-losen Formen. Mit Untersuchungen über die Bedeutung der Satzphonetik für die Entwicklung der Verbalformen.* 1914.
* *Sprachliche Zeugen für das späte Aussterben des Gallischen.* dedens : *[[Vox Romanica]]* 3, 1938, p. 48–155.
* *Über Ortsnamen des Amtes Burgdorf und der Gemeinden Bätterkinden und Utzenstorf.* 1938.
* *Über Ortsnamen des Amtes Frutigen.* 1940.
* *Über Ortsnamen des Amtes Thun.* 1944.

## Bibliografia
* 
* Paul Zinsli : *J. U. Hubschmied,* dedens : *[[Onoma]],* 8, 1958/59, p. 359–361.

Catègorie:Lengouisto suisso
Catègorie:Lengouistica de la lengoua arpetana
Catègorie:Dialèctologo
Catègorie:Quenton de Bèrna
Catègorie:Pèrsonalitât du quenton de Bèrna
Catègorie:Pèrsonalitât suissa
Organismo

En biologia, lo tèrmeno **organismo** dèsigne l'ensemblo des orgânos d'un étre vivent et donc l'étre vivent lui-mémo.

Catègorie:Biologia
Sociologia

La **sociologia** est l'ètude des relacions, accions et reprèsentacions sociales per que sè constituont les sociètâts. El mere a comprendre coment les sociètâts fonccionont et sè transfôrmont. El s'entèrèsse ux rapôrts entre endividus et sociètât.

La sociologie sè distribue en doves grantes oriantacions principâles : l'una est la rechèrche fondamentala et l'ôtra la rechèrche aplicâye. La rechèrche fondamentala mere a aprovondir les cognessences tèoriques des procèssus socials, tandis que la rechèrche aplicâye mere a pesar sur les politiques publiques.

Lo tèrmeno de sociologie est forgiê dens los ans 1780 per Emmanuel-Joseph Sieyès avouéc lo prèfixo « socio » du mot latin socius signifiant « compagnon, associyê » et lo sufixo « logia » du tèrmeno grèco ancian λόγος simbolos, signifiant « discors, parola ». Ceta origina mixta, mècllo de latin et de grèco, at sovent étâ criticâye.
Lo tèrmeno at étâ fêt cognetre per Auguste Comte dens lo sens d'una « fesica sociala » dês 1839.
Adjèctif dèrivâ: **sociologico**.


Catègorie:Science
Hèrbivoro

Un **hèrbivoro** est na bétye que sè nurrét en granta majoritât ou a pou prés èxcllusivament de plantes viventes, en particuliér algues, hèrbes, fôlyes, jouenos brots, borjons, racenes... 
Ceti mot est asse utilisâ coment adjèctif. Ègzemplo: la marmota est un mamifèro hèrbivoro.

Catègorie:Biologia
Eugen Dieth

**Eugen Dieth** (nèssu lo 18 de novembro 1893 a Neukirch an der Thur, canton de Turgovia; môrt lo 24 de mê 1956 a Zollikon près Tsurique) ére un lengouisto suisso.

Il ére professor de l’univèrsitât de Tsurique et redactor du diccionéro *[[Idiotikon suisso|Schweizerisches Idiotikon]]*. En 1935 il at fondâ lo Laboratouéro fonético de Tsurique et la science de la Fonética èxpèrimentâla, en Suisse. Sia rechèrche concèrne la dialèctologia de l’Angllès et du Tuche suisso. Il at fondâ lo *[[Linguistic Atlas of England]] *.

En 1938 Dieth at fondâ, avouéc Adolf Guggenbühl, la « fondacion du Tuche » (an alemand  *« Verein Schwyzertütsch »*).

Dieth at ècrit na grafia g·ènèrâla per lo Tuche suisso.

## Ôvres
* *Flexivisches und Syntaktisches über das Pronomen in der Ancren Riwle. Ein Beitrag zur mittelenglischen Syntax,* 1919.
* *A Grammar of the Buchan Dialect (Aberdeenshire). Descriptive and Historical,* 1932.
* *Schwyzertütschi Dialäktschrift. Leitfaden einer einheitlichen Schreibweise für alle Dialekte,* 1938.
* *A New Survey of English Dialects,* dedens : Essays and Studes 23, 1946, p. 74–104.
* *Vademekum der Phonetik. Phonetische Grundlagen für das wissenschaftliche und praktische Studium der Sprachen,* 1950.
* *Stimmen der Heimat. Schweizer Mundarten auf Schallplatten,* 1939.

## Bibliografia
*  

Catègorie:Lengouisto suisso
Catègorie:Chèrchior suisso
Catègorie:Dialèctologo
Catègorie:Pèrsonalitât suissa
Catègorie:Quenton de Turgovia
Catègorie:Quenton de Tsurique
Ètologia

L**'ètologia** est l'ètude scientifica du comportament des èspèces animâles, y comprês l'humen, dens lor méten naturèl ou dens un environament èxpèrimental, per des mètodes scientifiques d'obsèrvacion et de mesera des comportaments animâls.
Adjèctif dèrivâ: **ètologico**.

Catègorie:Biologia
Catègorie:Science
Endividu

Dens lo mondo des étres vivents, l**'endividu** est la més petita unitât ( d'una variètât, una èspèce, un genro, etc.).
Dens lo cicllo de reproduccion, o est un spècimèno vivent (ou èyent vécu) venent d'una solèta cèlula.
En gènètica, o est una unitât d'enformacion gènètica.
Dens les sciences humènes, lo drêt, et dens lo lengâjo cotemiér, un endividu est na pèrsona humèna.
Adjèctif dèrivâ: **endividuèl** (var. endividuâl).

Catègorie:Sociologia
Catègorie:Sociètât
Catègorie:Biologia
Catègorie:Filosofia